text:
Oranjestad-Awe 20 di april cu nos ta recorda cu 24 aña pasa nos pais a conoce un reapertura di su refineria ta e momento propicio pa nos reflexiona riba importancia di presencia di un refineria na Aruba y cu tur esfuerzo lo mester wordo haci pa logra un biaha mas reapertura di esaki. Den e rapport ultimo di IMF ta describi lo siguiente: “Aruba’s growth trend decreased markedly again, mainly because of a structural decline in productivity, partly reflecting the closure of the oil refinery”. Alavez tanto instancianan local como internacional ta mustra riba e hecho cu den un tempo sumamente cortico nos economia lo crece cu por lo menos 12% na momento cu logra habri e refineria.
Argumentonan valido
E motibonan pakico MEP ta boga y lucha pa reapertura di e refineria ta lo siguiente:
E reapertura ta percura pa Aruba recobra su di dos pilar economico solido;
E ta percura pa un crecemento substancial di nos economia cu por lo menos 12%;
E ta percura pa entradanan substancial den caha di gobierno;
E ta crea miles di cuponan di trabao duradero y bon paga;
E ta stimula nos hobennan pa sigui estudionan den e ramo tecnico avansa;
E ta revitalisa principalmente e parti pariba di Aruba, San Nicolas y vecindario;
E tin su ‘spin off effect’ positivo riba e demas sectornan den comunidad;
E ta evita cu nos debenan nacional lo sigui crece den e añanan venidero;
E ta percura pa un aumento substancial di nos reservanan di divisa;
E ta percura pa stabilidad den balor di nos florin Arubano.
Esakinan ta 10 argumento valido y suficiente pa – mescos cu na 1989 – para e desmantelacion di e refineria inmediatamente.
Unico salbabida
Awor cu tin por lo menos 3 compania petrolero di exterior cu kier cumpra e refineria na San Nicolas y habri esaki, Gabinete Eman mester pone capricho y interesnan personal y familiar un banda y den forma serio percura conhuntamente cu Valero pa un reapertura di e refineria.
Reapertura di nos refineria ta e unico salbabida pa rescata nos economia riba termino cortico y asina rescata nos pais. Reapertura ta e unico manera pa evita tur e medidanan cruel cu Gabinete Eman tin prepara pa nos pueblo. Palabra awor ta na Gabinete Mike Eman pa demostra e mesun curashi, determinacion y amor patrio cu Gabinete Oduber tabata tin 24 aña pasa.


c: text/html

text:
Diahuebs ultimo dr. Rudy Lampe den su capacidad como Minister di Enseñansa, Ciencia y Desaroyo Duradero a cera conoci cu e candidato cu Colegio di Supervision di Universidad di Aruba a scoge pa ta e sucesor di dr. Glenn Thodé, como Rector di e instituto entrante 1 juli 2021.
Herry Koolman y Angelo Brete den nan capacidad di respectivamente, Presidente y Presidente Suplente di e Colegio di Supervision tabata presente na oficina di Minister Lampe, mientras cu Dr. Heutger a reuni den forma virtual.
Dr. Viola Heutger anteriormente tabata afilia na Facultad di Derecho di Universidad di Antia Hulandes (actualmente conoci como University of Curacao) como decano di e facultad. Dr. Heutger a obtene su doctorado na aña 1998 na Universidad de Salzburgo na Austria riba e tema di derecho laboral y descanso dominical. Como docente y profesor invita, Viola Heutger tabata afilia na universidadnan di Utrecht y di Maastricht. Tambe Heutger tabata afilia na Open Universiteit y Vrij Universiteit na Amsterdam, Anton de Kom Universiteit na Suriname y entre otro na e universidadnan di Viena, Palermo y Pisa.
Como parti di e ‘Flying Faculty’, dr. Heutger a duna apoyo na e establecimento di facultadnan di derecho na e universidad Turco-Aleman na Instanbul, Universidad di Hasselt na Belgica y Universidad Sigmund Freud na Viena, Austria.
Dr. Heutger ta un hurista y a asesora a comisionnan legislativo na Surinam, Korsou, Kosovo y Polonia. Su experiencia den maneho y liderazgo a wordo obteni den su funcion como Decano di e Facultad di Derecho y como miembro di Hunta de Supervision di e Mision di Marinero Aleman. Pa mesun organisacion aki dr. Heutger ta observador di International Labour Organization na Ginebra.
Den e periodo nos dilanti, Viola Heutger a keda di dedica na sostene procesonan di acreditacion cu ta salvaguardia e calidad di enseñansa. E ultimo añanan Universidad di Aruba, bao di liderazgo di dr. Glenn Thodé a incia proyectonan desafiante, manera e programa SISSTEM, cu apoyo di Union Europeo. Dr. Heutger ta determina pa continua den e rumbo aki y sigui contribui na innovacion y internacionalisacion. Den e añanan nos dilanti Universidad di Aruba mester desaroya su mes den un centro de conocemento pa tur residente cu ta studia, na forma online, den exterior of na Aruba mes.

robotstxt: allowed

filter: keep


text: Diaranzon mainta a drenta informe di cu tin un persona cu menos bon intencion banda di e dam di Moko, mesora a dirigi un patruya na e sitio. Na yegada di e patruya un ciudadano a bisa polis cu na Seroe Janchi ela mira un turista burachi canando bayendo direccion pariba y di buena fe ela para pa ofrec’e un lift. E turista a bisa cu e ta bayendo airport y a lague subi den auto, e homber tabata tin bastante placa cun’e y e turista a ofrece 400 US$ pero e ciudadano a nenga y a bis’e cu no e ta dun’e un simpel lift. Djey e turista a cuminza mishi y a pasa man pa e celular di e ciudadano y kier a haci doño di dje. E ciudadano no a confia e asunto y a para pa e homber baha. Ora cu e turista a baha y a tuma e direccion pa e dam e ciudadano a sinti’e obliga di evita lo peor y mas aun teniendo cuenta cu e turista ta bao influencia di substancianan a bati alarma. Polis a yega mesora net ora e turista a drenta e dam y a keda tur na lodo polis a logra sak’e y a pidi e vehiculo di transporte pa hib’e na warda di polis.


text: Diadomingo anochi a drenta informe di un accidente na e parkinglot na Arashi, mesora a dirigi patruya na e sitio. Na yegada di patruya na e sitio a bin constata cu aki ta trata di un accidente pa falta di preferencia unda cu chauffeur di un Toyota Vitz saliendo di e parkinglot no a tene cuenta cu trafico ruba cakinda di preferencia y a subi dal den banda di un Toyota Camry bayendo zuid. E impacto a causa cu e bumper di e Vitz a kita casi completo y a causa danjo na e portanan banda di pasahero di e Camry. Afortunadamente ningun persona a resulta herida. Polis a marca e posicion di e vehiculo mey mey caminda pa asina por a hale un banda pa trafico por move mas facil te ora TRS por yega na e sitio pa tuma datos di e accidente.


text:
E hende lokal
Guia pa e yu
Nos ta spesialisá den guia pa mucha ku outismo i tambe den guia pa muchanan ku mester di asistensia den struktura i guia èkstra. Nos ta ofresé guia ambulante na e yu. E lokalidat di e guia ta dependé di e metanan ku e yu tin. E lokalidat por ta na kas, na e lokalidat di fundashon huntu pa e yu òf unda e guia ta nesesario.
Guia pa e famia
Banda di guia individual nos ta ofresé tambe guia pa e famia. E meta ta pa ofresé e mayornan konosementu i un man pa por eduká nan yu ku un desabilidat mas fásil. Banda di esei nos ta ofresé un orea pa skucha mayor su prekupashon.
Guia den grupo
Bo ta buska un aktividat ameno i edukativo pa bo yunan? Bo ta na e adrès korekto e ora ei! Di djaluna te ku djabièrnè di mitar di 1 (12.30) te ku 5’or (17.00) nos ta ofresé guia spesialisá den grupo inkluyendo guia di tarea di skol na muchanan ku tin outismo, ADHD, problemanan similar i tambe na muchanan ku mester di struktura i/òf guia èkstra. Banda di traha riba habilidatnan di skol i meta personal e ta tambe tempu pa aktividatnan di rekreashon.
Kompensashon
Na Kòrsou apenas konosé kompensashon pa guia di outismo. Sinembargo tin muchanan ku mester di e guia aki mientras ku nan ta bin for di famianan ku no tin e medionan finansiero pa por paga pa guia. Fundashon huntu pa e yu ke aportá tambe ku e ayudo pa e grupo aki ku si mester di dje pero ku tin un défisit finansiero. Fundashon huntu pa e yu ta ofresé e posibilidat pa guia personal, guia pa famia òf guia den grupo pa e yu na e habitantenan ku no tin òf tin tiki finansas. Profeshonalnan ta ofresé ayudo. Pa por yega na remarke pa e ayudo aki mayor por tuma kontakto ku fundashon huntu pa e yu. Lugánan ta limitá pa e ayudo finansiero aki. Pues fundashon huntu pa e yu ke hasi uso di esaki mas mihó ku ta posibel. Pa e motibu aki e kliente mester mustra ku e no por paga pa e tarifa regular di e kuido aki.
Plan den etapa
1. Sera konosí
2. Oferta & trayekto di guia
3. Kuminsá ku e kolaborashon
Kiko ta outismo?
Outismo ta un interupshon neurológiko den desaroyo for di e promé añanan di e yu.
E problemanan básiko di outismo ta falta kontinuo di komunikashon sosial i falta di interakshon sosial den diferente situashon (area A). Aki ta papia di tres karakterístika. Skarsedat di e obligashon di duna bèk riba tereno sosial-emoshonal (1). Skarsedat di tin un relashon, mantené i komprendé esaki (2). Skarsedat di e komportashon sosial pa ku komunikashon no verbal na momentu ku ta anda ku otro (3).
Banda di e skarsedat kontinuo den e komunikashon sosial i interakshon sosial mester tin tambe sierto patronchinan di komportashon, interes òf aktividat limitá ku ta ripití (area B). Aki ta papia di kuater karakterístika. Stereotipo òf moveshonnan motóriko ku ta ripití, uso di obhetonan òf abla (1). Pegá na mesun rutinanan òf ritual den patronchinan den komportashon (2). Interes fiho hopi limitá ku ta apnormal intenso òf di fokùs (3). Reakshon eksagerá riba loke ta sinti òf interes eksaherá pa loke ta sinti pa ku aspektonan rondó di dje (4).
Na momentu ku tur e kondishonnan menshoná den area A i dos di e 4 kondishonnan menshoná den area B ta presente por papia di outismo. Banda di esei e síntomanan mester ta presente for di e promé añanan di e yu (area C). Tambe e síntomanan mester sòru pa limitashon i atakenan den e funshonamentu diario. (area D).
Bo ta nase ku outismo i den hopi kaso e ta algu eredá. Por pasa tambe ku via di genétika outismo ta desaroyá pa motibu di e faktornan den bisindario. Pues outismo ta un trastorno ku bo ta nase ku ne i no por kura Pa medio di entre otro guia, tratamentu, entrenamentu i/òf informashon bo por siña biba kune.
Tarifa
Ta difísil pa públika tarifa pa motibu ku kada mucha mester di guia riba su nivel. Si tin interés den guia individual, guia pa famia òf guia den grupo por yena nos formulario di kontakto òf WhatsApp ku e deseo i/òf petishoni nos ta tuma kontakto mas pronto ku ta posibel.


text:
Bubali – Diabierna merdia varios unidad di polis a bay un adres na Bubali, unda cu tin un homber agresivo den cas.
Adicional e homber lo tawatq bou influencia y por ta peligroso.
Pa e motibo aki varios unidad di polis a bay y tambe team di aresto.
Na yegada di polis, a opta pa hala tur hende cu ta biba cerca di e homber leu pa cualkier eventualidad.
Via luidspreker di un patruya tawata comunica cu e homber y duna e instruccion pa e sali.
E homber probablemente tawata bou influencia di un of otri substancia.
Posiblemente ora e la mira asina hopi polis y nan tawata bisando e pa sali e agresividad a kita y a sali unda nan a pone den boei mesora y bay cu ne warda.


text:
WILLEMSTAD — Kòrsou ta organisá e weganan di CARIFTA otro aña, un evento regional ku ta tuma lugá tradishonalmente den e dianan di Pasku di Resurekshon.
Den kuadro di e preparashonnan siman pasa sr. Garth Gayle (Jamaica) a bishita Kòrsou. E tékniko aki ta forma parti di e direktiva di NACAC i tin 30 aña di konosementu i eksperensia pa sostené e organisashon lokal.
Garth Gayle tabata hopi kontentu riba e entusiasmo di e tim lokal, i alabes riba e logronan ya kaba logra dor di e Komité Organisadó. “Dado kaso e CARIFTA Games tin ku tuma lugá aki 2 luna, téknikamente esaki lo ta posibel” segun e tékniko di NACAC.
E enkuentro ku Minister Presidente Ben Whiteman tabata un momento importante. Gobièrnu di Kòrsou a duna di konosé di sostené e evento, i sr. Gayle a bisa ku no ta tur biaha téknikonan ta wòrdu invitá pa reunion den e fase tempran asina. “Esaki ta nifiká ku Kòrsou ta un ehèmpel pa sobra di region di Karibe, i ku e envolvimentu ku deporte ta grandi. Atletismo ta haña mas i mas atenshon, i fuera di e impakto pa e organisashon i patrosinadornan, esaki tambe ta di gran importansia pa e hóben atletanan, ku por sigui desaroyá”.
Pa Kòrsou atletismo i deporte ta riba e agènda. Esaki ta sumamente importante pa e desaroyo di e isla; na momentu ku mas hende ta praktiká deporte, esaki ta resultá den un komunidat mas salu, i ménos hende ku ta sufri di p.e. obesitas. Deporte tambe ya kaba a prueba di ta instrumental pa kombatí violensia i problemanan bou di hóben.
Fuera di e bishita di kortesia ku Minister Presidente, e tékniko a bishita e stadion SDK, pa analisá tur aspekto importante. E la wòrdu kompañá dor di Caimin Douglas, un atleta Olímpiko konosí, ku ta direktor di e kompetensia durante e Carifta Games. Garth a bai di akuerdo ku e plannan, i a bisa ku “ta plasentero pa traha ku un eks atleta ku sa kiko atletanan ta eksperensia durante un evento asina. Esaki ta fasilitá tur e trabounan ku tin ku wòrdu hasi”, segun Garth Gayle.
NACAC i su tékniko(nan) ku lo bin Kòrsou den e lunanan benidero lo duna e asistensia nesesario, i tambe ta responsabel pa e aspektonan tékniko durante e evento. Esakinan tur lo sosodé segun e kriterio di IAAF (International Association of Athletics Federations).


text:
Un di e eventonan mas importante siman cu a pasa tabata continuacion di e caso penal contra e ex-ministro/actualmente parlamentario. Expresionnan di inocencia, haci pa e acusado principal mes a haya amplio cobertura den prensa. Esey no ta implica cu mester ta di acuerdo cu su ponencianan. Cu e mes y su sernan mas cercano ta haya cu e ta inocente, no ta kita cu pa yega na un caso penal, ta significa cu bastante evidencia a ser entrega caba na momento cu a pidi permiso pa e entradanan hudicial na e lista largo di adres cu a haya bishita hudicial.
Nos por mira aki un paralelo cu e caso na residencia di ex-presidente Mericano na Florida, unda un monton di evidencia a conduci na un huez federal su firma riba e peticion. Cerca nos na Aruba, siendo parti di e tradicion hudicial Hulandes, esey no ta otro. Ministerio Publico no a lanta un dialuna mainta cu gana di laga un (ex-)mandatario trompica pasobra esey lo tabata conveni algun gobernante di e momento ey. Loke tabatin riba mesa tabata denuncia serio, y documenta, cu a conduci finalmente na firma di huez comisario riba e peticion local. Segun nos informacion Ministerio Publico tabata na altura di e caso di corupcion aki promer cu a dicidi di bay tras di e colega encarga cu Labor na 2014. Nos no conoce e motibonan pa warda cu e caso aki, posiblemente falta di capacidad di investigacion pa maneha varios caso asina grandi a hunga un papel importante. Otro consideracion por tabata cu den e caso particular aki, tin un âpaper trailâ bastante amplio, cu ta haci cu varios aña despues ainda presencia, o den cierto caso ausencia sospechoso, di e paper trail cu mester tâey, na e departamentonan concerni, na entidad di registro di propiedad inmueble, na oficina di notario, ta haci cu por construi un bon caso, practicando pacenshi. En todo caso, e dia di huicio a yega, y si mester warda varios aña ainda pa e huicio final, e proceso lo sigui.
Tambe tabata conoci, di diferente otro caso y documento cu a yega na man di prensa, e custumber, laga nos yamâe sumamente peculiar, di e mandatario di acorda peticion pa tereno di inmediato sin cu e aparato administrativo por a haci su trabao. Hasta a mira documento publica di compania cu a haya nan peticion honra promer cu e compania a lanta cerca notario… Ta e total falta di respet pa tramite oficial, cu no ta conta aparentemente pa esnan cu ta pertenece na e circulo intimo di e mandatario, cu a crea henter un reputacion negativo, hopi antes cu autoridadnan hudicial a dicidi di inicia e caso penal. Y naturalmente esnan cu ta defende e politico acusa di corupcion, ta ripiti cu âtur acusado ta inocente te ora nan keda condenaâ, pero esey no ta kita cu durante e proceso ta bin dilanti detaye informativo cu ta duna un impresion negativo di e persona acusa. Esaki ta implica cu no mester publica nada, te dia huez dicidi den e caso? Esey hamas.
Sin embargo, no pa promer vez, ni ultimo, nos ta bolbe trece dilanti cu no ta importante solamente pa informa comunidad obhetivamente encuanto tur aspecto, spectacular of no, di e caso aki, sino cu mester contesta e pregunta cardinal: ta kico nos ta siña di tur esaki? Aki nos tin un preocupacion mayor, pasobra nos no por ripara cu tin un esfuerzo pa tuma e medidanan cu ta haci, talvez no imposible, pero en todo caso hopi mas dificil un repiticion di loke a tuma lugar. Es mas, tin un investigacion hudicial andando cu a conduci na un entrada hudicial na e departamento cu ta administra tereno mas cu un aña pasa, cu tambe a haya un nomber bunita cu ta referi na nos avifauna local. Aunke nos no tin nada contra uso di e nombernan aki pa identifica caso, ta di spera si cu nos no ta caba cu henter e nomenclatura disponible sin cu ta pone un paro na e practica nefasto aki di abuso di propiedad publico. Awor, por ta cu nos ta hera y cu e caso a surgi hustamente pasobra tin mihor control awendia. Pero e ora nos a keda cu e duda pakico ningun mandatario a sali pa reclama elogio pasobra el a mehora algo, mientras cu nos a custumbra caba cu tur siman tin algo di gaba den publicidad di delaster un detaye di posible avance den e departamentonan. No por bisa cu gobierno ta fayando den su PR, aunke e nivel informativo ta laga hopi di desea.
Por ultimo, e asunto di e funcionamento di e acusado como parlamentario. E situacion ta simple: ta un berguenza cu Aruba no conoce regla adecua pa impedi cu un parlamentario, bao investigacion hudicial, ta sigui funciona manera nada a pasa. Hasta un neishi di corupcion manera Sint Maarten a haya, como regalo Hulandes na 2010, den nan constitucion regla pa tanto ministro como parlamentario, e stipulacionnan pa ora mester suspende nan pa via di ta bao investigacion penal. Nos no ta carga speranza cu algun dia nos ta yega na e tipo di areglo aki. Semper lo tin esnan den parlamento cu ta haya, hasta ora e compañero ta den KIA, âta polis, OM y huez ta actua riba manipulacion politicoâ. Nos tin hopi pahra riba e lista ainda…


text:
ORANJESTAD, Aruba – Pa Aruba Bank e empleado ta central ora di priminti e clientenan “Un Experencia Superior”. Cu esaki den mente Aruba Bank ta nomina un empleado ehemplar tur luna.
E empleado cu ta escohi ta esun cu durante di e luna a haci su maximo esfuerzo pa brinda momentonan superior na tur esnan cu bishita Aruba Bank of haci uzo di un manera of otro di un servicio di banco.
Janine Maduro a ser seleciona durante di luna di juli pa brinda servicio superior na clientenan. E ta haci esaki cu un actitud positivo, bon calidad di comunicacion y etica di trabou sobresaliente.
Den Janine su tempo liber e ta gusta experimenta den cushina cu diferente platonan criollo.
Aruba Bank ta felicita y gradici tur e miembronan di e famia di Aruba Bank cu a wordo nomina pa yuda brinda tur cliente “Un Experiencia Superior”. Pabien Janine!


text:
Di tur profesion cu ta existi na Aruba, Notario ta kisas un di esunnan cu ta gosa di mas prestigio. Un gran parti di esaki tin di haber cu e periodo di preparacion, cuminsando for di estudio caba y despues como kandidaat-notaris, cu por ta hopi largo pero cu ta culmina den un carera hopi exigente cu ta exigi integridad y presicion. Despues di 20 aña den preparacion, na comienso di aña 2020 Mayréne a ricibi e noticia cu su nombracion como notario ta oficial y algun luna despues, el a introduci su propio kantoor. Apesar cu esaki ta un logro personal, su storia ta ilustra claramente con un fundeshi familiar solido y un entorno corecto por yuda un persona yega na su metanan.
UN FUTURO AMBICIOSO
Apesar di tin su nombracion como notario awor, Mayrène su meta ta pa sigui siña tur dia di tur detaye di trabou y di bida en general, di e cosnan bon y menos bon. Pa crece y evoluciona. Bo resiliencia ta locual ta bay conta pa con exitoso bo ta den tur aspecto di bida, sea ta personal, profesional of spiritual. “Esaki ta locual mi kier logra como mi ‘ultimate vision’ den mi oficina, y ohala esaki por tin un ripple effect den comunidad di Aruba y cu Dios su poder mundo henter mes”. Finalmente e ta conseha pa nunca stop di kere den bo mes y no tene miedo, sa cu tur locual bo ta desea c’un curazon sincero, bo lo logra!


text:
WILLEMSTAD — Federashon Deporte i Olímpiko Korsou (FDOK) a drenta un periodo sumamente krusial i interesante pa Korsou komo pais i mundu deportivo en partikular.
Dia 16 próksimo un delegashon di FDOK konsistiendo di sr. R. Bottse (konsehero), sr R. Persaud (sekretario FDOK/konsehero) i sr. R. Francisca (Presidente FDOK ántes Curacaose Sport en Olympische Federatie) ta sali pa Lausanne Suisa pa e seshon final den e kaso kontra Komité Olímpiko Internashonal (KOI) pa rekonosimentu di Pais Korsou komo miembro.
E último tratamentu aki lo tuma lugá dia 20 i 21 di yanüari 2016 den korte na Laussane – Suisa.
For di 10-10 -10 dia ku Pais Korsou a bira un pais outónomo e deseo a lanta pa Pais Korsou por kompetí den weganan olímpiko ku su propio representashon deportivo, ku su propio himno i bandera.
Lástimamente esaki no a sosodé i einan un lucha intenso di FDOK den koperashon ku Gobièrnu di Korsou a kuminsá di manera ku Korsou por logra e meta ei.
P’esei dia 20 i 21 di yanüari benidero e representantenan di FDOK huntu ku e abogadonan internashonal lo tin e tarea históriko pa konvensé korte na Lausanne ku Korsou ta un pais di bèrdat, un pais digno ku meresé rekonosementu olímpiko. Ademas , ku nos struktura konstitushonal tin tur aspekto pa konsiderá nos un estado òf pais independiente, ku Korsou ta ser akseptá total den nos region komo pais.
Lo enfatisá i prueba ku Korsou tin un struktura deportivo struktura i serio, ku ta un di e eksigensianan di Charter olímpiko i regular ta produsí deportistanan di nivel regional, kontinental i asta mundial den diferente ramo di deporte.
Ku otro palabra KOI no tin motibu bálido pa tene Pais Korsou afó, pero pa aseptá pais Korsou komo digno parti di mundu ku derechi pa representá su mes na tur plataforma internashonal inkluso ku su nòmber KORSOU i su bandera ta waya durante weganan regional, kontinental i olímpiko. T’esei tabata i ta e meta di e lucha di FDOK.
FDOK ta yama danki na gobièrnu i pueblo di Korsou den su totalidat ku a sostené e lucha aki i ku kada persona na su manera, lo sabi di manda vibrashon positivo riba e asuntu aki ku ta den su rekta final di manera ku por yega na un veredikto na fabor di nos dushi pais Korsou.


text:
AVP deliberadamente ta frustra nos Democracia Parlamentario
Un reunion publico den Parlamento mester ta un demostracion bibo di nos democracia parlamentario den cual parlamentarionan ta representa Pueblo y controla gobierno, mientras cu ministernan ta duna cuenta di nan maneho. E reunion publico di 2 di mei a termina sin cu gabinete Mike Eman a responsabilisa su mes debidamente na Parlamento, y sin cu Parlamento a cumpli cu su tarea. E reunion publico, den cual mester a trata e ‘status ministerial’ y confiansa parlamentario den minister Paul Croes, relaciona cu e acusacionnan di corupcion, a demostra (atrobe) con e fraccion mayoritario (AVP) deliberadamente ta frustra un tratamento serio y al caso di e asunto en cuestion. Parlamentarionan di fraccion AVP, presidente di Parlamento y ministernan tur ta hunga un rol den mina nos democracia parlamentario sistematicamente, reduciendo nos Parlamento pa un instrumento politico cu ta tolera y defende actuacion contra nos leynan y contra e esencia di nos democracia parlamentario.
Gubernamental vs. penal
Sospechonan di corupcion contra un politico no necesariamente kiermen cu e politico y su partido ta corupto. E forma con un partido ta trata y anda cu sospechonan serio di corupcion, ta bisa hopi di un partido.
Durante e reunion, minister Paul Croes no tawata presente pa duna cuenta na Parlamento. Diferente parlamentario di AVP a expresa cu no mester trata e situacion di sr. Paul Croes den Parlamento paso ta un investigacion andando y paso Parlamento no por ‘sinta riba stoel di juez.’ Sinembargo e peticionnan di oposicion no tawata pa trata e investigacion penal ‘inhoudelijk.’ E peticionnan tawata enfoka riba e aspecto gubernamental di e hecho cu actualmente minister Paul Croes, a pesar di acusacionnan serio relaciona cu su funcion como minister, no a tuma su retiro y a asumi un ‘status ministerial’ cu nos constitucion no ta ofrece como opcion. Ministernan Paul Croes y Mike Eman a limita nan splicacion di esaki na un declaracion sin informa Pueblo y Parlamento debidamente. Ademas ta relevante pa reuni riba e situacion den cuadro di integridad den gobernacion, cual ta inclui e forma di anda cu sospechonan contra un minister den funcion. Lo ta straño si parlamentarionan di AVP berdaderamente no ta compronde e distincion entre e aspecto gubernamental y tratamento di un caso penal.
Lo ta straño si parlamentarionan di AVP berdaderamente no ta compronde e distincion entre e aspecto gubernamental y tratamento di un caso penal.”
Punto di agenda adicional pa desvia atencion
Presidente di Parlamento Mervin Wyatt-Ras (AVP) a mustra di ta busca e limite legal pa loke ta e termino pa yama e reunion, cual tanto MEP y parlamentarionan Bikker (PDR/POR) y Lopez-Tromp (independiente/POR) a pidi na fin di maart pa yama den forma urgente. Sra. Wyatt-Ras a dicidi pa añadi un otro punto di agenda na e reunion aki, cual ta ‘combatimento di crimen organisa,’ cual peticion a wordo haci un siman pasa door di parlamentario Dèsirée de Sousa-Croes (AVP). E peticion di MEP pa trata e dos puntonan di agenda separa (tras di otro) y no pareu no a wordo honra door di presidente di Parlamento Wyatt-Ras.
Parlamentario Dèsirée de Sousa-Croes a splica su peticion pa trata crimen organisa, bisando cu “nos a pidiele paso a bin sali na cla un paar di siman pasa cu aparentemente hopi di e crimennan cometi ultimamente ta bin for di un [1] cabes, y esey ta un ambtenaar, y esey nos kier haya sa kico ta e berdad rond di esaki. Esey ta hopi hopi importante mes pa nos por haya sa di minister, nos tin hopi pregunta pa minister....”
E punto principal di e punto di agenda adicional a resulta di ta un acusacion di AVP contra MEP, bisando cu MEP ta instrui un famia di lider di MEP pa orkestra atraco. Esey sra. Wyatt-Ras y fraccion AVP a insisti pa trata pareu cu un asunto gubernamental relaciona cu un minister den funcion. A spera cu a lo menos e fraccion di AVP lo a trata e tema di combatimento di crimen organiza den un forma serio, pero a opta pa usa e punto di agenda aki pa haci acusacionnan contra MEP y famia di sra. Evelyn Wever-Croes. Tambe a haci un cantidad di acusacion di e temporada di gabinete Nelson Oduber 3 y 4 (2001-2009). E acusacionnan a wordo haci asina sistematico cu parlamentario Chris Dammers (AVP) a termina su prome discurso bisando cu su coleganan Melvin Tromp, Rene Herdé y Marlon Sneek lo sigui cu e acusacionnan, mientras cu Melvin Tromp a termina su prome discurso bisando cu den di dos tanda MEP “ta haya un tiki mas” di e acusacionnan.
Ta comosifuera cu sr. Eman y parlamentarionan di AVP ta pensa cu, si nan acusa MEP di a haci algo malo den pasado, Pueblo lo ignora loke AVP ta haciendo durante e gobernacion actual.”
Contestacion incompleto
Ora prome minister Mike Eman mester a contesta preguntanan di e parlamentarionan, sr. Eman a laga varios pregunta sin contesta. Sr. Mike Eman tambe a sigui cu acusacionnan di pasado (2001-2009) y a desvia papiando di klinkers y varios otro tema. Ta comosifuera cu sr. Eman y parlamentarionan di AVP ta pensa cu, si nan acusa MEP di a haci algo malo den pasado, Pueblo lo ignora loke AVP ta haciendo durante e gobernacion actual. E enfoke riba famia di sra. Wever-Croes tawata un déjà vu di e forma structural cu sr. Mike Eman y AVP tawata acusa ‘ruman, tanchi, pachi’ y mas famia di sra. Wever-Croes durante campaña na 2013. Kisas ta un señal di loke ta na caminda pa e aña aki. Un otro tendencia cu a wordo aplica sistematicamente ta e practica di purba hustifica actonan no a base di si e ta corecto, pero a base di compara e acto cu actonan similar di otronan den pasado. Sr. Eman tambe a nenga di duna parlamentarionan documentonan relaciona cu e decision pa cu e ‘status ministerial’ di sr. Paul Croes.
Pafo di Parlamento
Parlamento di Aruba ta e organo gubernamental di mas halto di nos pais. Parlamentarionan tin e tarea di representa Pueblo, controla gobierno y tene e ministernan responsabel pa nan maneho y decisionnan gubernamental. Enbes di haci e trabou aki manera debe ser, varios parlamentario (y tambe minister) di AVP ta usa mayoria di nan tempo pa haci/contesta pregunta den Parlamento pa ataca oposicion. Si minister y parlamentarionan di AVP kier acusa miembro di oposicion y nan famia di corupcion, nan por haci esaki pafo di Parlamento, sea den un conferencia di prensa of un otro forma. Haciendo mal uso di e funcion di parlamentario pa frustra tratamento di un tema cu no ta cumbini bo partido, y alabes sconde tras di e imunidad cu parlamentarionan tin dentro di Parlamento, ta un insulto pa e funcion di parlamentario y e Pueblo cu mester wordo representa.
Haciendo mal uso di e funcion di parlamentario pa frustra tratamento di un tema cu no ta cumbini bo partido, y alabes sconde tras di e imunidad cu parlamentarionan tin dentro di Parlamento, ta un insulto pa e funcion di parlamentario y e Pueblo cu mester wordo representa.”
Democracia vs. dictadura parlamentario
Hopi hende ta reclama e gritamento, strobamento y pleitamento den nos Parlamento, cual tanto parlamentarionan di AVP y MEP ta haci. E ta un punto valido pa reclama y e aspecto aki mester mehora. Na mesun momento, no laga esaki pone’bo keda sin realisa con nos democracia parlamentario, e fundeshi di nos sistema democratico, ta wordo mina deliberadamente. Decisionnan cuestionabel di ministernan y presidente di Parlamento Wyatt-Ras por continua pasobra e mayoria den e organo mas halto di nos pais ta tolera esaki. E lider di fraccion di AVP, Marlon Sneek, a recorda parlamentarionan cu ‘ta mayoria ta manda den Parlamento’ y cu esey ta democracia, lubidando cu un parti esencial di nos sistema democratico ta cu mester tene cuenta cu (e deseo di) e minoria den nos pais tambe. Loke sr. Sneek ta referi na dje ta dictadura parlamentario.
Minister y parlamentarionan ta expone algun di e debilidadnan principal di nos sistema gubernamental y electoral. Ta di spera cu partidonan politico duna e asunto aki atencion y presenta posibel cambionan den nos sistema gubernamental y electoral pa percura pa miho gobernacion.
Un parti esencial di nos sistema democratico ta cu mester tene cuenta cu (e deseo di) e minoria den nos pais.”
Candidato nobo
Un pregunta cu ta surgi ta si e parlamentarionan di AVP cu no a hiba palabra durante e reunion ta aproba e actonan di nan coleganan pa frustra funcionamento debido di nos Parlamento, y si nan ta realisa cu nan silencio ta haci nan complice di e modus operandi di nan partido. Un otro pregunta cu ta surgi ta con candidatonan nobo di AVP ta hustifica e metodonan aki di e partido, y si nan lo percura pa un continuacion di esaki si nan bira parlamentario of minister.
_________________________________
Algun punto a base di cual por a trata e reunion diferente:
- Yama e reunion dentro di 1 siman di e anuncio di ministerio publico. Ta trata di acusacionnan serio den combinacion cu un decision pa pone sr. Paul Croes riba ‘non-actief’ pa cual ta na su luga cu e ministernan concerni duna cuenta na e representantenan di Pueblo den Parlamento, pa por lo menos percura pa tin e claridad necesario riba e aspectonan gubernamental.
- Minister Paul Croes lo mester ta presente den e reunion. Si sr. Paul Croes no kier duna cuenta na Parlamento, e lo mester a entrega su retiro y no keda minister. E funcion di minister tin su responsabilidadnan y un di esunnan mas importante ta e deber di duna cuenta na Parlamento. Den e caso cu parlamentarionan haci pregunta cu realmente ta stroba e investigacion penal, ministernan por splica cu no ta na su luga pa contesta e pregunta specifico den un reunion publico.
- No añadi puntonan di agenda cu ta frustra un tratamento al caso. Otro temanan por wordo trata despues. Hasta riba e mesun dia. Por trata e asunto al caso, termina e reunion, y habri e siguiente reunion. Nada straño den esaki. E hecho cu e Reglamento di Ordo di Parlamento no ta prohibi pa añadi puntonan di agenda, no kiermen cu ta etico y responsabel pa haci esaki.
- Presidente di Parlamento mester honra peticionnan di parlamentario pa un punto di ordo sin retraso inecesario.
- Ministernan mester duna Parlamento tur documento relevante pa nan por haci nan trabou. Por lo menos ‘ter inzage.’ E presidente di Parlamento y tur otro parlamentario mester exigi esaki. Parlamento tin e poder, y hasta e deber, pa haci esaki.
- Parlamentario y ministernan mester keda al caso. Presidente di Parlamento por percura pa esaki segun Reglamento di Ordo.
- Ministernan mester contesta tur pregunta. Parlamento no mester acepta cu ministernan sa keda sin duna contesta. Parlamento tin e poder constitucional pa exigi esaki (y hopi mas) considerando cu ningun minister por keda den funcion sin sosten di un mayoria den Parlamento.
Previously:
Asiento 22 S01E01 ‘Prome nos purba drecha Reino Hulandes, ban drecha Aruba’
Asiento 22 S01E02 ‘Cambio di sistema pa eligi parlamentario’
Carlos Guiamo | Asiento 22
This email address is being protected from spambots. You need JavaScript enabled to view it.
Expresionnan haci den e articulo aki no necesariamente ta refleha opinion di ArenaPoliti.co


text:
For di 2005 Fundashon Ride voor the Roses Curaçao a kompromété su mes pa duna su aporte na e bataya ku pashèntnan tin ku hiba diariamente kontra di kanser. Esaki e ta hasi pa medio di eventonan di spòrt bou di e título general Ride For The Roses.
Tur aña Ride For The Roses ta kolektá mas tantu sèn posíbel pa Prinses Wilhelmina Fonds. PWF tin hopi mester di e sèn aki pa por sigui sostené e pashèntnan di kanser. Banda di esei Ride For The Roses ke krea mas konsientisashon na Korsou pa e malesa di kanser.
Banda di ‘Ride, Sail, Swim & Walk for the Roses’, ‘Uphill Challenge’ tambe ta parti di Ride For The Roses. Na 2013 a bini un parti nobo aserka, esta: ‘Spinergy’ for the Roses.
Esaki ta un ‘spinning marathon’ kaminda partisipantenan ta rekoudá fondo pa un bon kousa.


text:
Oranjestad – Riba un demanda grandi pa join Kiwanis Club of Palm Beach y duna bek na nos comunidad di Aruba e idea a nace pa presenta e concepto di un Kiwanis Club nobo pa districto 26. Asina aki tambe najuli 2010 durante un reunion di comicion di miembreciay tambe educacion di Kiwanis Palm Beach a wordodicibi pa recomenda Kiwanis Palm Beach pa explora e posibilidad pa organisa y inicia un Kiwanis Club nobona Aruba.
E idea pa funda un club di Kiwanis nobo a wordopresenta na e hunta di directiva di Kiwanis Palm Beach durante di un reunion na luna di augustus 2010 y e presidente di e tempo ey Mr. Patrick Melchiors a adoptae idea y e hunta di directiva a aproba pa institui un comishon cu e unico proposito pa explora e idea pa un Kiwanis Club nobo pa Aruba. Asina tambe e comishona inicia pa cuminsa un club nobo.
Di e diferente tipo di club nan cu por a wordo funda, durante reunion di comishon dia 12 di januari 2011 a keda dicidi den comishon cu lo inicia un “Professional Club”
Mirando cu a keda dicidi cu e edad di e miembro nan lo ta entre 25 te 40 anja a bin na e nomber Kiwanis Young Professionals Aruba. Asina tambe 18 mei 2011 diferente miembro prospecto a wordo invita na YMCA pa un session di pregunta y contesta pa asina sa endetaye tur locual ta insera e club nobo di servicio naAruba KIWANIS CLUB OF YOUNG PROFESSIONALS ARUBA. A sigui despues pa 25 mei 2011 cual fecha e eleccion official a keda hasi paeligi e prome board di KYPA. Juni 25, 2011 tabata e fecha cu oficialmente e hunta di directiva di KYPA a wordo instala hunto cu tur e miembro nan oficialmentea ricibi nan pin.
Nos ta 10 anja mas leeuw na unda cu durante e 10 anjaaki e club a conoce hopi miembro oficial y otro nan cu tabata prospecto. Durante 10 anja cu masha hopi ora di servicio comunitario a wordo duna bek den forma di projecto nan y tambe trabow nan comunitario. Durante e 10 anja aki tambe diferente ta e donacion nan cu a wordo hasi. Asina aki tambe durante e 10 anja akitambe KYPA a percura pa crea lider nan nobo den comunidad y sinja for di chikito kiko kiermen duna bekna comunidad y asina tambe a crea K-Kids di Princes Amalia Basisschool.
Durante 10 anja cu a transcuri KYPA a percura pa diferente session educacional y informativo pa sumiembro nan. Tambe diferente miembro a tuma e oportunidad pa bishita diferente di e reunion nan internacional unda cu a sinja conoce hopi mas di otroclub nan di Kiwanis y con e cultura den otro club nan den diferente pais ta.
10 anja cu cada un presidente den nan anja respectivo a logra surpasa tur barera y asina completa cada anjakiwanistico. Cada anja cu a trece cu’ne su reto nan. Luna nan keto, pero luna nan super druk por medio di projecto of evento pa recauda fondo. Cada un miembrocu nan caracter, pero cu un solo meta pa laga KYPA sobresali. KYPA awendia ta conoci pa su eventocomunitario di Xmas in a Box durante fin di anja tambe diferente otro projecto cu nos ta hasi. Recien a cuminsa e projecto di Art in a Bathroom cual ja caba tin demanda di mas scol basico cu kier ta parti di e projectoaki. Sin duda anualmente KYPA ta participa na e K-ONE Day y tambe a jega di participa na Aruba Doet. Sigur tambe riba demanda tur anja tin e evento pa recauda fondo di “wine & sushi or tapas” cual su iconota pa organisa esaki riba un diahuebs. Sigur tambe e evento di mas grandi cu ta anualmente dia 30 april. Pa KYPA por a jega na tur esaki nan hunto cu e president nan y miembro nan awe 10 anja mas leeuw sigur cu siKYPA kier reconoce e miembro nan cu tabata tey for di 25 mei 2011 te cu ja a celebra 25 di mei 2021. Esaki nan ta:
Sherellise Ras, Brian Croes,
Thayenne Lee, Bryan Nemecek,
Cindy Wernet, Randy Croes
Roselyn de Cuba.
Durante e 10 anja nan miembro nan for di 2011 te cu 2021 ta sumamente agradecido na tur e presidente nan cu a duna tur di nan tempo pa guia e club lo mas mihorposibel pa asina e anja aki por a celebra 10 anja di existencia. E presidente nan desde 2011 te cu 2021 ta lo siguiente:
Andre KellyBryan Nemecek
Lay Hing YeeRandy Croes
Carlos LopezSherellise Ras
Rendel de KortLativa Maduro
Brian CroesMaurits Ras
Naturalmente anja nan ta transcuri y un di e reto nan mas grandi ta keda tempo. Pa cu esaki tin variosmiembro cu a retira for di e club y sigur tin hopi noboaserca. Awendia KYPA ta conta cu un base di 32 miembro activo. E situacion cu ta pasando a afectaKYPA grandemente den tur sentido di palabra. Cu hopifirmesa, gana, loyalidad KYPA ta surpasando e momento aki.


text: WILLEMSTAD — Despues di un periodo di lunas di entrenamiento entensivo ku a kulminá den e kampionato habri organisá pa Federashon di Yudo Korsou djasabra 28 november na Sufisant, djasabra ultimo, selekshon di yudo lokal a partisipá na e di diessinku International Barbados Judo Tournament. Dos yudoka femenina i 5 maskulino a batayá kontra di otro atleta for di paisnan di Karibe. Al final mester a konkluí ke ekipo tabata sumamente eksitoso. Ivanleah Maria di Janwe Judo Club a gana 2 medaya di oro, Jurvenier Rijnschot un do oro i un di plata. E yudokanan David de Wolf, Juriensca Euloteria, Sharvin Pieter , Zuwena Valks i Reginald de Windt tur 5 tambe a gana medalla di oro. Djaluna awor, 9:00 di anochi riba vuelo di Inselair e equipo lo regregresá Korsou.


text:
Den un wega explosivo y dramatico Deportivo Nacional a midi forsa cu e benjamin nan di Division Honor Brazil Juniors. Tur dos ekipo tabata invicto te na e punto aki, tur dos ekipo cu 4 punto. E revelacion di e anja aki, Brazil Juniors a demonstra hopi calidad di wega incluyendo nan velocidad impressionante den na prome dos encuentronan mientras cu Nacional ta keda Nacional, cu nan wega intenso y imponente.
E wega ta cuminsa cu Nacional tirando dilanti den atake di biaha for di pitaso, atakenan feroz cu Brazil no por a contesta, ta mane Nacional a purba na busca un knockout tempran prome cu e hobennan di Brazil coi mucho confiansa. Brazil no tabatin contesta, nan tabata mane contra cabuya usando termino di boxeo. Na minuut 2 ya e bala ta scarmai e palo di gol di Brazil, sigui pa atake y mas atake. Defferey Banton cu tiro peligroso riba gol pero halto, Devis Oliveros cu tiro salba pa portero Marvin Irausquin di Brazil y mas yegadanan di e Dragonnan. Brazil cu mas will-power cu nada y casi na suela pa conteo toch ta logra un salida na minuut 8 y un contra-golpi di otro mundo usando nan velocidad ta casi anota un gol pa sorpresa di tur hende na stadion, despues un otro atake y tiro liber ta duna Brazil speransa cu nan por competi cu Nacional “afterall”.
Banda di minuut 12 ya Brazil a calma y a cuminsa hunga nan wega, press den medio campo y los pa contra-golpi, dos minuut despues Brazil den un atake cu hopi coremento y tiro di Shequan Cornett pero halto a demonstra cu nan a cuminsa controla e tempo di wega. Pero Nacional tambe tin nan wega di intercepta y tira dilanti ora mester, un wega di banda pa banda. Nacional tambe cu mas atake ta encontra un bon defensa di Brazil para patras y si mester nan portero hoben Irausquin t’ey pa salba nan. For di minuut 19 p’adilanti e wega tabata un beyesa sin duda, manera dos gladiador den Coliseo di Roma, atake y contesta cu hopi velocidad. Nacional tabata purba tironan di distancia tambe, un forsa di nan, pero ta den un escapada di Nacional den hala drechi y un cruce perfecto a resulta den un gol na minuut 30 di Devis Oliveros pa pone e Norteronan ariba den marcacion 1-0, por cierto e prome gol cu Brazil a permiti den tres wega.
Na minuut 31 caba Brazil ta responde di biaha ora cu Kenroy Ranger, e ex Nacionalista, a scapa y ta yega den area penal unda cu portero Jose Cruz ta intercepta e bala net prome cu Ranger por a schuif e bala den gol. Brazil cu no kier baha cabes pa e poderosonan di Alto Vista a sigui busca e gol di empate te cu minuut 40, unda cu Quincy Clarissa a hera aumenta e bentaha di Nacional pero ta faya un chens grandi. Toch net 4 minuut despues ta Oliveros mes ta anota e gol pa duna Nacional bentaha di 2-0, un gol sensacional di distancia! Asina e prome mita ta termina cu Nacional ariba pero un Brazil cu no kier “give up” ainda.
E di dos tempo a cuminsa cu Brazil tirando dilanti di biaha, mescos cu Nacional a hasi den prome tempo na cuminsamento di e wega. Atake peligroso for di pitaso inicial caba, unda na minuut 46 Shequan Cornett cu un tiro bunita di distancia a duna Brazil e gol tan anhela pa hasi e wega 1-2, ainda cu bentaha pa Nacional pero e bataya a gaba di cuminsa atrobe. Brazil a domina cu nan wega incansabel di pressing y core p’adilanti pa e siguiente 25 minuutnan unda Nacional ta esun cu no tabatin contesta, unda portero Cruz mester a salba su ekipo den varios instancia. Na minuut 60 den un “botsing” cu Owen Van Der Wijne di Brazil, Cruz ta hasta keda lesiona y mester a bandona wega. Nacional buscando solucion pa defende nan bentaha minimo a recuri na nan hungado experimenta Valdo Leocadio for di banki na minuut 68, pa purba na para Brazil.
Toch e dam a kibra hasta cu Leocadio den wega na minuut 72; un combinacion di Frederick Brown y Ocean Samson ta duna Brazil e empate hopi mereci, un bon gol di Samson pa causa un temblor den Stadion di e fanaticonan di Brazil. Un bon wega a bira dramatico awo, Nacional despues di e empate di Brazil, awo cu Leocadio den medio-campo pa kibra e atakenan di Brazil, a cuminsa avansa di biaha cu algun yegada peligroso. Na minuut 76 for di un cruce di banda drechi y un cabesaso clinico, Charles De La Cruz a anota pa duna Nacional bentaha atrobe, 3-2 pa e Dragonnan. For di eynan e wega tabata atrobe di banda pa banda, hopi bistoso cu bon arbitrahe di referee Bedoya y su ekipo. Toch Brazil cu bastante yegada tin biaha ta hasi foutnan chikito, di nobato, perdiendo e bala mucho lihe, kibrando nan atakenan na e momentonan crucial. Nacional en cambio a exploita nan experiencia den e momentonan clave den e ultimo 15 minuut di wega, veterania ta bal hopi!
Den e ultimo parti di wega, Brazil ta tira dilanti, Nacional ta contra-ataka, bunita mes! Drama no tabata falta, e coremento sin para tabata te na e pitaso final di Bedoya, mester nota cu e wega a caba despues di un tiro liber peligroso di Brazil, cu tabata envano. Esaki tabata sin duda e miho wega di campeonato te cu awo, e wega caba 3-2 pa Nacional, mereci, pero mester elogia tambe Brazil Juniors pa e hazanja aki, pa a brinda nos e wega aki unda e dos ekiponan a laga tur cos riba tereno, e fanaticonan a gosa. Na final di wega ta hopi aplauso tabatin pa e ganado Nacional y hopi tambe pa Brazil. E benjamin nan a hasta reuni riba cancha den un “group-hug” cu sonrisa paso nan a bataya. Nos futbol tin mester di mas di esaki sin duda.
Deportivo Nacional ta keda awor cu 7 punto riba tabla, entre e tres mihonan, Brazil juniors ta keda cu 4 punto den e prome cinconan den e campeonato. Nos “Man Of the Match” tabata Devis Oliveros di Nacional, un escohencia dificil, pasobra ta hopi hungadonan a briya den e wega aki, pabien!


text:
E prome weekend di e Torneo AVB 2021 a resulta uno hopi interesante y excitante, siguientemente un resumen.
E torneo ta consisti di e top ocho clubnan di Division Honor, unda lo hunga un rond di weganan estilo “round robin” (tur ekipo ta enfrenta otro), na final e top cuater ekiponan lo clasifica pa playoff semi-final unda cu e prome clasifica riba tabla lo enfrenta e number cuater y e number dos lo bai contra e number tres. E dos ganadornan lo enfrenta otro den e gran final dia 17 di Juli.
La Fama vs Britannia
Den e partido inaugural La Fama a enfrenta Britannia, por cierto, e dos ekiponan cu a enfrenta otro den semi final di e reciente Copa Betico 2021, unda cu La Fama a sali vencedor y a bai final pa keda como sub-campeon.
Den e partido aki La Fama a demostra un biaha di tin e number di Britannia, y tras di un bon planteo y organisacion a domina e Pumanan pa gana e wega 2-0 cu dos gol di e talentoso Jaydon Dania na minuut 17 y 42. La Fama a controla medio campo debi na e bon wega di Jeyson Mundarain, Claudio Cavalcante y Valdo Leocadio.
Pa Britannia a sobresali e hoben Marcus Portier y Jonathan Ruiz, pero e “King of the Match” tabata Justin Samson pa su gran desempeño den defensa di e club di Savaneta.
La Fama 2 – Britannia 0
Caravel vs Nacional
Den e siguiente partido entre Caravel y Nacional, e Piratanan di Angochi a cuminsa e partido poniendo hopi presion riba e Dragonnan, hortando e iniciativa y lansa varios biaha den atake cu yegadanan di peliger, pero Nacional a sa di reacciona bon y a logra gana e partido 3-2 cu algun momentonan inolvidabel.
Halftime a bai aden 1-0 pa Nacional cu un gol na minuut 18 di Charles de la Cruz for di punto penal. Den e di dos tempo Caravel a empata na minuut 56 cu un gol di cabes di Hugo Robert. Joshua Aguirre a pone Nacional den bentaha atrobe cu un gol sensacional di casi 35 meter na minuut 78. Den tempo adicional (90+4) Caravel atrobe a empata e wega 2-2 cu un gol di Hugo Robert for di punto penal, pero, net despues di a celebra emphoricamente e empate aki, Leonardo Pulido di Nacional, na sake di bala mes, a lansa un tiro descumunal di 50 meter cu a sorprende portero Raizel Jansen di Caravel pa gana e wega 3-2.
Leonardo Pulido mes tambe ta e “King of the Match” y no solamente debi na e gol spectacular aki, pero tambe pa su tremendo trabou ‘incansabel’ den volante y riba ful cancha p’e Dragonnan di Nacional.
Caravel 2 – Nacional 3
RCA vs Bubali
E flamante campeon di Copa Betico 2021, e Tricolornan di Solito, a cuminsa riba bon pia atrobe contra e Orguyonan di Nort, Bubali. Un partido unda RCA a demonstra un dominio absoluto riba un Bubali cu tin bastante oportunidad ainda den nan wega, nan tin falta di experiencia cu ta clave pa cualkier ekipo, semper considerando tambe cu nan perde hopi hungado importante den e ultimo tempo.
Na pitaso inicial caba (1 minuut di wega), Jean Luc Bergen ta anota e prome gol di RCA for di un pase di Mark Jacobs. Na minuut 21 ta Jeamir Howell Brokken ta hasi e wega 2-0. Sjon Pieters ta corta bentaha cu su gol na minuut 35 despues di un intercepcion den medio campo di Ethan Tromp cu despues ta hasi un ‘pase perfecto’ den profundidad (casi 30 meter), den area penal, p’asina Pieters loft e bala riba cabes di Eric Abdul p’e 1-2. Net prome cu halftime Erik Santos ta anota un bunita gol di mas o menos 35 meter di distancia pa bati Bernardo Maduro p’e 3-1.
Den di dos tempo RCA ta anota tres gol mas; den pia di Jhon Silva na minuut 53, Nathan Lo-A-Njoe na minuut 75 y den tempo adicional Ronald Gomez ta hasi e score final 6-1 pa e victoria contundente di RCA. E “King of the Match” p’e wega aki ta Erik Santos, e “mariscal di medio campo” di e Tricolornan den su regreso despues di un ausencia cortico for di futbol.
RCA 6 – Bubali 1
Dakota vs Estrella
E ultimo partido, e “partido di siman”, tabata e “Clasico di Aruba” entre Dakota y Estrella, un rivalidad cu ta bai bek den fin di anjanan 60. Estrella, un ekipo cu a perde nan “mojo” den e ultimo anjanan y ta renobando cu hungadornan hoben y talentoso. Pero den e wega aki nan no a cuminsa bon, por lo menos no den e resultado parcial, p’aso di biaha Dakota a anota un gol na minuut 9 caba den persona di Randell Gross, despues di un gran dominio teritorial den prome parti di e wega. George Tromp a hasi e wega 2-0 pa medio di un penalty. Na minuut 22 ya Dakota tabata ariba 3-0 cu e gol di Nickenson Paul, y asina halftime a bai aden, Dakota cu bentaha grandi, pero Estrella en berdad no a hunga malo, cosnan di futbol.
P’e comienso di e dos tempo arbitro de Leca mester a bai yama e oncena di Dakota pa nan subi veld pa cuminsa wega, Estrella ya tabata wardando y cla pa cuminsa. Di biaha nan a sali cu mas intencion pa hasi algo y purba drenta den e wega. Estrella a pusha Dakota atras, hasta a hasi hopi pressing halto, teniendo na cuenta e plantel hoben cu nan tin, yen di energia y gana, tabata un bon idea.
Algo a cambia, sigur sigur, e Estrella aki a sali hambra, nan prome gol a cai na minuut 53 pa medio di Khair Kock. Dakota, sorprendi, a cuminsa bira man’e descontrola, apesar cu basta yegada toch den area penal di Estrella, pero sin precision. Estrella si a cuminsa ehecuta nan wega y na minuut 64 a haya un penalti, cu Trevor Faro a anota, 2-3 y ainda faltando hopi tempo.
Dakota sintiendo presion a hasi dos cambio di biaha treciendo Joshua Gross y Daryl Nelson den wega y a parce cu nan lo a bai wanta e resultado, pero, e ‘momentum’ ya a shift p’e “Naranhadanan” tras di un bon wega di Naibert Elisabeth den defensa y Trevor Faro dilanti y e demas elenco santacrusero, man’e Xion y Egbert Tromp, Khair Kock y Norwin Werleman.
Na minuut 84 ta Trevor Faro mes ta empata e wega 3-3, un bunita gol sigur, pero ainda Estrella no tabata cla, pasobra na minuut 86 ta Trevor Faro mes ta haya e net pa completa e “comeback” di Estrella y gana e partido aki na un manera sensacional. Trevor Faro cu su hatrick ta e “King of the Match” sin duda.
Dakota 3 – Estrella 4


text:
ashleytay-Fitness
Female Personal Trainer & Nutrition Coach in Singapore
Profile
About
Solucionario Investigacion De Operaciones Taha 7 Edicion Capitulo 17 --> DOWNLOAD
Solucionario Investigacion De Operaciones Taha 7 Edicion Capitulo 17 --> DOWNLOAD
Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Jul 21, 2563 BE Bce бecплaTHo! | cпиcok и oцeHka пoлbзoBaTeлeй: дeMo.com Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Jul 21, 2563 BE Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Jul 21, 2563 BE Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17 Solucionario Investigacion De Operaciones Taha 7 Edicion Capitulo 17
ee43de4aa9


text:
CBCS ta kontinuá ku proyekto ‘Introdukshon di florin karibense’
CBCS ta kontinuá ku proyekto ‘Introdukshon di florin karibense’
WILLEMSTAD/PHILIPSBURG – Ku aprobashon di e gobièrnunan di Kòrsou i di Sint Maarten,
Centrale Bank van Curaçao en Sint Maarten (CBCS) lo sigui ku e proyekto ‘Introdukshon di florin
karibense’. CBCS su meta ta pa introdukshon di florin karibense tuma lugá den 2024.
Aunke e preparativonan pa introdukshon di florin karibense a start for di den 2019, a suspendé
esakinan na 2020 en espera di e evaluashon di IMF tokante e bentaha- i desbentahanan di
introdukshon di un moneda propio kompará ku un posibel dolarisashon di e ekonomianan1
. Pa
kontribuí na e toma di desishon di parti di e Paisnan tokante si mester introdusí un moneda nobo
òf nò, CBCS a formulá un dokumento di desishon i presentá esaki na e Ministernan di Finansa di
tur dos pais. Entretantu, tur dos pais a konfirmá ku nan ta bai di akuerdo ku introdukshon di e
moneda.
Introdukshon di un moneda nobo ta nesesario, mirando ku ta premirá eskases di diferente
denominashon di moneda i plaka di papel di florin Antiano riba korto plaso. Banda di esaki, debí
ku e karakterístikanan di e monedanan i plaka di papel a bira bastante antikuá i, na mes momento,
teknologia a sigui desaroyá, a bira posibel pa produsí falsifikashon di bon kalidat. E riesgo di
eskases, i e echo ku e elementonan di siguridat ta di kalidat defisiente, ta representá un peliger real
pa e konfiansa di públiko den e union monetario su medio di pago legal i, p’esei, tambe den e
siguridat i efisiensia di su sistema di pago en general.
E monedanan di florin karibense lo tin e siguiente denominashonnan: 5 florin, 1 florin, 50 sèn, 25
sèn, 10 sèn, 5 sèn i 1 sèn. Lo emití plaka di papel den e siguiente denominashonnan: 200 florin,
100 florin, 50 florin, 20 florin i 10 florin. Na lugá di e papel di NAf 250 florin, lo bin un papel di 200
florin karibense i na lugá di e papel di NAf 25, lo bin unu di 20 florin karibense. E montantenan akí
ta mas na armonia ku e sistemanan di pago internashonal, por ehèmpel di euro i dòler. Meskos ku
ta e kaso ku NAf, e florin karibense lo ta mará na dòler merikano ku un tasa di kambio fiho di US$
1 = 1,79.
CBCS lo mantené su stakeholdernan regularmente informá tokante progreso di e proyekto. Por
ehèmpel, for di inisio di e proyekto a enbolbí e bankonan i komersiantenan ku ta usa outomat i
1 CBCS a pidi e evaluashon akí debí na preguntanan ku a lanta for di gremio polítiko i den komunidat riba e
pro i kontranan di introdukshon di un moneda propio versus dolarisashon. E preguntanan akí a lanta basa
riba e pandemia di COVID-19 ku a surgi e tempu ei.
pagomátiko. Esei ta importante pa asina e mashin- i sistemanan por ser adaptá na tempu. Lo tene
públiko tambe na altura di tur desaroyo relevante.
Willemstad, 5 di sèptèmber 2022
CENTRALE BANK VAN CURAÇAO EN SINT MAARTEN


text:
Resultadonan di e wikèntdi 17/18 sèptèmber di BEVEKO BRIGHT BASEBALL Liga 40 i Liga 50
LIGA 40+
Djasabra 17 sèptèmber
Azucar 10 – Marchena Stars 9
Pa Azucar: 10 kareda 12 hit i 0 eror. Picher ganadó: Gregory Mathilda. Mihó bate: Thierry Goeloe di 3-3; Jeniver Mook i Arlyson Sommer ámbos di 2-2.
Pa Marchena: 9 kareda 9 hit i 2 eror. Picher pèrdèdó: Francisco Alcantara. Mihó bate: Ruthgard Lunkers i Wildrin Vazquez Molina ambos di 2-2.
Isla Crackers 10 – Yesterday 3
Pa Isla: 10 kareda 10 hit i 1 eror. Picher ganadó: Jurseigh Leito. Mihó bate: Julius Veeris di 2-2; Roderick Sambo, Luigi Yanez i Michelangelo Celestina tur 1-1.
Pa Yesterday: 3 kareda 3 hit i 1 eror. Picher pèrdèdó: Elvis Jacobino. Mihó bate: Renny Sint Jago di 2-2.
Sta Maria Pirates 16 – Veteranos Otrobanda 3
Pa Sta Maria: 16 kareda 13 hit i 0 eror. Picher ganadó: Amador Nita. Mihó bate: Rodreck Zimmerman di 3-3; Rayon Samuel; Dwight Alexander ambos di 2-2; Ryan Ogenia di 1-1.
Pa Otrobanda: 3 kareda 1 hit i 3 eror. Picher pèrdèdó: Danchelo Moesker. Mihó bate: Gilbert Bernadina di 2-1.
Djadumingu 18 sèptèmber
Quality Stars 12 – Sta Rosa Memories 6
Pa Quality: 12 kareda 14 hit i 0 eror. Picher ganadó: Dayron Puriel. Mihó bate: Emile Haswell Jr di 2-2 i Hensley Josephina di 1-1. Rodney Michel ku grandslam.
Pa Sta Rosa: 6 kareda 6 hit i 3 eror. Picher pèrdèdó: Geronimo Daflaar. Mihó bate: Egbert Polonius di 3-3.
Vosama 6 – Jandoret Raiders 4
Pa Vosama: 6 kareda 10 hit i 3 eror. Picher ganadó: Felix Ibañez. Mihó bate: Rochardo Davelaar di 2-2, Fransje Lambertina i Jesus Gonzalez ambos di 1-1.
Pa Jandoret: 4 kareda 5 hit i 1 eror. Picher pèrdèdó: Clifton Yziek. Mihó bate: Deron Clara di di 3-2.
LIGA 50+
Yesterday 10 – Veteranos Otrobanda 4
Pa Yesterday: 10 kareda 9 hit i 4 eror. Picher ganadó: Omar Valies. Mihó bate: Victor Hernandez di 2-2 i Omar Valies di 1-1.
Pa Otrobanda: 4 kareda 6 hit i 2 eror. Picher pèrdèdó: Gregory Mathilda. Mihó bate: Giovanni Maduro di 1-1.


text:
FFK KU TRAYEKTO PA YEGA NA DIGITILISASHON!
FFK KU TRAYEKTO PA YEGA NA DIGITILISASHON!
For di aña 2019 FFK a enkaminá diferente trayekto di digitalisashon. No solamente FFK ta sigui desaroyá su mes pero tambe digitalisashon ta parti di e eksigensianan di FIFA pa tur federashon.
Aktualmente FFK ta hasiendo uso di 2 sistema digital esta; FCMS i FFK Connect.
Dia 27 di mart último FFK a implementá e sistema nobo yamá FCMS. FCMS ta e sistema digital pa kompetensianan lokal ku ta hasi posibel pa klupnan por tin akseso na tur informashon general di e kompetensia manera; planiya digital, skema, tabla di posishon i registrashon di karchinan. Pues esaki ta fasilitá e atministrashon di nos ekiponan i ta duna nan akseso na tur informashon di un partido ora esaki finalisá.
FFK a skohe pa implemetá FCMS pa di Liga MCB Promé Divishon ku a fungi komo e grupo piloto pa e sistema aki. Despues di diferente seshon di informashon ku FFK a pone pa e klupnan di Liga MCB Promé Divishon, nos a finalisá e promé fase pa nan i lo kuminsá ku preparashon pa Liga MCB Segunda i Terser Divishon, Kampionato Hubenil i Kampionato Femenino tambe pasa pa e sistema digital FCMS.
Aparte di pone informashon disponibel pa tur klup, FFK den su afan pa sigui traha na bienestar di futbòl lokal, a logra pa konektá e sistema aki ku nos ‘website’ i awor tur informashon den FCMS ta pasa dirèkt riba nos ‘website’ ku ta; http://www.ffk.cw. Pues tur fanátiko i nos siguidónan por bishitá nos ‘site’ i keda na altura di tur informashon aktualisá di Liga MCB Promé Divishon.
E segundo sistema di digitalisashon ku FFK ta hasiendo uso di dje ta; FFK Connect. E trayekto aki tin algun tempu kaba ku FFK a kuminsá ku su implementashon i aktualmente mas ku 90% di nos miembronan ta registrá den e sistema aki. FFK Connect ta un sistema pa registrá tur dato di nos hungadó i entrenadó di nos ekiponan. Awor, tur hungadó ta konta ku un ‘FIFA ID’ ku ta un number úniko ku tur hungadó ta haña ku por keda usá rònt mundu i ta fasilitá e proseso di traspaso inernashonal. Tur inskripshon i traspaso lokal tambe ta tuma lugá via FFK Connect huntu ku e trahamentu di karnèt pa tur nos miembronan. Ámbos trayekto a tuma lugá bou di guia di Sra. Fabi Constansia, miembro di direktiva di FFK. E siguiente paso ta e implementashon di TMS i DTMS serka nos klupnana lokal, ku ta e sistemanan ku ta keda usa pa prosesá transferensianan lokal i internashonal di nos miembronan.
Pues tiki tiki pero sigur nos ta pasa pa digitalisashon i hasi menos uso di papel i dokumentonan manera tabata e kaso den pasado.
FFK ta sigui kontribuí na desaroyo i engrandesementu di futbòl tantu riba nivel lokal i internashonal.
22 sèptèmber 2022


text:
Siman pasá mi a mira na TV, un abogado papia tokante un mener Syrio ku ta “asielzoeker” aki na Kòrsou; kiko ta un’ asielzoeker’ presís?, òf un hende ku ta buska ásilo òf ásilo politíko I dikon no por yuda e menér aki na Kòrsou?
Bon siman na tur mi fiel lesadónan di e kolumna aki. E fin di siman aki tabatin masha hopi aktividat ku mi mester a hasi akto di presensia, pero esei no a kita ku mi a traha tempu pa atendé tur e preguntanan ku mi ta haña tur siman. De paso, danki na tur e pregunta I sostennan ku mi ta hañando komo líder nobo di Partido Demokrat. Kada un di bosnan su sosten ta konta I mi sa, ku riba tur kos tin Ser Supremo ku ta bendishoná kada un di nos ku tin Kòrsou I su bienestar na pechu!
Pregunta di siman: siman pasá mi a mira na TV, un abogado papia tokante un mener Syrio ku ta “asielzoeker” aki na Kòrsou; kiko ta un’ asielzoeker’ presís?, òf un hende ku ta buska ásilo òf ásilo politíko I dikon no por yuda e menér aki na Kòrsou?
Danki, pa e pregunta esaki ta un tema ku sigur ta hopi aktual últimamente na Oropa I Ulanda. Laga nos ban wak kiko, of ken ta un buskadó di ásilo.
Un buskadó di asilo ta un persona ku pa motibunan di inseguridat den su pais, ta bai un otro pais ku por duné seguridat. Falta di seguridat pa motibunan manera un ekonomia malu, falta di edukashon, korupshon, insufisiente salubridat públiko, ets, ku otro palabra tur loke ta krea inseguridat sosial. Tambe tin esnan ku ta buska asilo polítiko pa motibo di polítika. Esnan aki ta pasó nan religion ta diferente, òf paso nan ta homosèksual òf pasó nan tin opinion diferente for di e establesimentu riba gobièrnu of polítika. Den e kaso di e mener Syrio ta paso tin un guera sivil den na pais.
Hulanda a sera dos tratadó ku yama ‘Vluchtelingenverdag van Genève’ i ‘Europees verdrag voor de rechten van de mens’. E tradádonan aki ta enserá ku mester yuda buskadónan di ásilo ora nan drenta bo pais i sòru pa nan tin un mihó bida. Esei ta nifiká ku mester kumpli ku, e tratado aki. Ku otro palabra, si Ulanda a traha sierto palabrashon e mester kumpli ku nan. Nos ta mirando ku Ulanda ta atende ku nan segun e stipulashonnan den lei.
Aki na Kòrsou no tin niun lei pa yuda e buskadó di asilo, ta p’esei ta difísil pa nos yuda e persona. Tin un instansha international, UNHCR (the UN High Commisioner for Refugees Agencies) ku ta protehá derechinan I bienestar di refugiadonan. Nan ta sòru pa buskadónan di asilo, haña un pais seif pa biba aden mundialmente. I nan ta traha ku instanshanan na Kórsou pa yuda un buskadó di asilo yena formulario p’asina e por bin na remarke pa bai biba na un otro pais. A base di un formulshon eksakto ku ta splika dikon nan ke bai un otro pais.
Pero tanten e persona ta na Kòrsou, e mester wordu dokumenta, pasó un persona o buskadó di asilo, tin un derechi di eksistí digno i e mester ta den e posishon pa kuída su mes. Si Kórsou no tin un lei ainda, no ta nada pero loke si Kórsou tin ta ku nos tambe ta forma parti di e tratadó ku yama ‘Europees Verdrag voor de Rechten van de Mens’. Artíkulo 1 ta indiká esei spesífikamente. Awor ta keda na Minister di Hustisia pa atendé ku e persona aki y no lagé na miserikordia di otro sin p’ariba òf p’abou.
Pues ya bo sa, semper mi ta na bosnan tur su disposishon pa duna informashon riba temanan ku ta di importansha pa kada un di nos. Te otro siman ku Dios Su Poder!


text:
August 18, 2022
ORANJESTAD - Aruba Airport Authority N.V.’s (AAA) “Wings of Hope” (WoH) officially hands-over the Waste Sustainably project to UNESCO Schools Aruba Consortium consisting of Colegio Hilario Angela, EduCampus, International School of Aruba and Prinses Amalia Basisschool as the winner of the SDG School Champion Challenge 2022.
As part of WoHs SDG Awareness Goal, UNESCO Schools Aruba Consortium was officially announced as the winner back in June of the SDG School Champion Challenge 2022 and received AWG 20,000.00 to execute their waste sustainably plan, which included the installation of recycling stations at each of the 4 UNESCO schools to collect cardboard, metal, plastic, and glass as well as compost organic waste. Students and staff will participate in a workshop on the way to utilize these recycling centers most effectively and how to collect, process, and separate their waste to maximize efficiency. Each school will also receive a report back on how much waste they have collected and prevented from going into landfills.
Each school will have their own “Green Team” of students who will oversee the project and communicate all relevant information with their peers. “Green Team” members will also receive training by Plastic Beach Party and the Aruba Compost Club and in turn become trainers for any future team members, ensuring a youth-led and continuity of the project. Students will also be encouraged to apply the same principles at home and the community.
In the presence of AAA’s Wing of Hope workgroup, UNESCO Schools Aruba Consortium, Plastic Beach Party and Aruba Compost Club, the waste sustainably recycling stations were officially handed over. With the Waste Sustainably project, UNESCO Schools Aruba Consortium together with Plastic Beach Party and Aruba Compost Club will be able to collect, process and separate their waste and lead by example for other schools, organizations and the community.
WoH will continue to include students and the Aruban Community in projects that have an important sustainable impact for the community and create awareness on United Nations’ 17 Sustainable Development Goals (SDGs) whilst encouraging all to embrace changes that create a better and more sustainable future for all.
Papiamento
Como ganador di AAA su Wings of Hope SDG School Champion Challenge 2022:
UNESCO Schools Aruba Consortium ta ricibi oficialmente nan waste bins
ORANJESTAD - Aruba Airport Authority N.V. (AAA) su Wings of Hope (WoH) ta hasi entrega oficial di e proyecto “Waste Sustainably” na UNESCO Schools Aruba Consortium consistiendo di Colegio Hilario Angela, EduCampus, International School of Aruba y Prinses Amalia Basisschool como e ganador di e SDG School Champion Challenge 2022.
Como parti di WoH su meta di “Awareness”, UNESCO Schools Aruba Consortium a wordo anuncia como e ganador absoluto na juni di e SDG School Champion Challenge 2022 y a ricibi AWG 20,000.00 pa ehecuta nan “Waste Sustainably” plan, cu ta inclui e instalacion di diferente stacionnan pa recicla na cada un di e 4 scolnan di UNESCO Schools Aruba Consortium pa asina colecta carton, metal, plastic, glas y tambe desperdicio di compost organico. E studiantenan y staff lo participa den un workshop cu informacion con pa usa e stacionnan di recicla mas eficiente y con pa colecta, procesa y separa e desperdicio pa mantene e eficiencia total. Cada scol lo ricibi un raport tambe riba cuanto desperdicio a wordo colecta cu ta duna un indicacion cuanto desperdicio e scolnan a preveni pa bai na dump.
Cada scol lo tin nan mesun “Green Team” di studiantenan cu lo ta encarga cu e proyecto y cu lo comunica tur informacion cu otro studiantenan. Tur miembro di e “Green Team” lo ricibi training dor di Plastic Beach Party y Aruba Compost Club pa asina nan por bira future trainers pa otro miembronan cu lo forma parti di e “Green Team”, sigurando cu proyecto continuo involucandro hobennan. Studiantenan lo wordo encurasha pa aplica e mesun principionan na cas y tambe den comunidad.
Den presencia di AAA Wings of Hope, UNESCO Schools Aruba Consortium, Plastic Beach Party y Aruba Compost Club, a hasi entrega oficial di e stacionnan pa recicla. Cu e proyecto “Waste Sustainably”, UNESCO Schools Aruba Consortium conhuntamente cu Plastic Beach Party y Aruba Compost Club lo por colecta, procesa y separa desperdicio y lo ta un ehempel pa otro scolnan, organisacionann y e comunidad.
WoH lo sigui inclui studiantenan y e comunidad di Aruba den diferente proyectonan cu tin un impacto sostenibel pa e comunidad, crea concientizacion riba e 17 Sustainable Development Goals (SDGs) di Nacionnan Uni y alabes encurasha tur persona pa hasi cambionan cu ta crea un mihor futuro sostenibel.


text:
CURACAO INCLUSION PROJECT
Fundashon Alton Paas ta start awe ku e promé fase di e proyekto ku audit di 56 hotel i/o restourant miembro di CHATA
WILLEMSTAD, FUNDASHON ALTON PAAS ta hopi kontentu i agradesido ku e partnership huntu ku CHATA i CTB pa inisia pa promé bia e ‘Curacao Inclusion Project’ kual ta sirbi pa stimulá asesibilidat i inklushon na Kòrsou.
Asesibilidat ta birando un tema ku ta hañando mas i mas atenshon mundialmente. Aña pasa den sèptèmber World Tourism Organisation a promové ‘Accessible tourism for all’. Hulanda ta organisá e aña aki pa di 17 biaha ‘Week van Toegankelijkheid’ den e siman di 2 pa 7 òktober. Na Kòrsou tambe asesibilidat ta un tópiko ku ta bin dilanti positivamente i negativamente. Den e kasi 5 aña di eksistensia di Fundashon Alton Paas e mayoria parti di nos komunidat ta ekspresá ku Kòrsou no ta un isla asesibel. Nos tambe ta konkluí esei pasobra no tin niun lei ku tin di haber ku asesibilidat ni tampoko no tin niun kaminda indika kiko ta hasi un luga asesibel.
Loke ta hasi e topiko aun mas relevante ta dor ku na 2016 Hulanda a raktifika un tradado di Nashonnan Uni pa Personanan ku Desabilidat. E tratado ta indika kon un pais mester trata un persona desabilita.
Awor ku Hulanda a ratifika e tratado i a bini ku ‘Wet toegankelijkheid bedrijven en publieke gebouwen’ a pone ku pa yanuari 2017 tur luga ta obliga di ta asesibel pa medio di lei. Kòrsou ainda no a ratifika e tratado aki. A pesar di tur informashon i konklushon, nos mester rekonose instansianan ku di nan propio inisiativa a hasi nan establesimentu asesibel. Pa esei Fundashon Alton Paas a krea e ‘Curacao Inclusion Project’ ku ta konsisti di 4 fase ya asina tur persona den ròlstul sa kua ta e luganan asesibel ku por bai i kon asesibel nan ta. E promé fase ta bai kuminsá e siman aki kaminda lo bai hasi un audit di 56 hotel i restaurantnan ku ta miembro di CHATA pa un tim di studiante, algun persona den ròlstul, profeshonalnan den e área i ergotherapeut. E tim ta bou di guía di ‘ergotherapeut’ Maaike Versteeg i usando kriterianan for di ‘Handboek Toegankelijkheid Nederland en Keurmerk Integrale Toegankelijkheidsstandaard’ a krea un lista di kriteria basiko pa asesibilidat den horeca pa nos por yega na e lugánan ku ta aksesibel.
Fundashon Alton Paas a bin ta rekonosé ku e ta sirbi komo un plataforma ku ta konektá sektor priva, publiko i tambe e komunidat di dwarslaesie pa por bini ku inovashon i kombersashonnan di desaroyo pa nos komo isla sigi bai dilanti i ku nos tur, abilitá den ròlstul òf nò, por benifisia di dje. Pesei komo parti di klousura di e proyekto lo bai anunsia e 3 hotel, restaurant i doño di trabou ku mas puntuahe di kual lo duna un rekonosementu na esun mas aksesibel di kada un kategoria.


text:
KRALENDIJK – Preparashonnan ta den ‘full swing’ pa atrobe tur mucha huntu ku nan mayornan por selebrá e fiesta grandi di yegada di Sanikolas i su ayudantenan. Un fiesta ku Komishon Sanikolas huntu ku Wedoe a bin ta organisá ya pa 2 aña i e aña aki e di 3 aña. For di na momentu ku Komishon Sanikolas a tuma e batuta for di Sentro pa Hubentut i Famia(SHIF), nos a adaptá algun aspekto di e fiesta, mirando ku tin gruponan ku no ta di akuerdo ku e historia tras di dje. Algun di e adaptashonnan ku nos organisashon a hasi ta entre otro kita e “roe“ kompletamente, pues niun pit no ta kana ku “roe” ni pa suta, ni pa spanta muchanan. Spantamentu di mucha ta estriktamente prohibí pa nos organisashon. E sakunan di pita ku e pitnan ta kana kuné, ta yená ku mangel. Pues bou di niun sirkunstansia no ta menasá ku lo hinka mucha den saku. E pitnan tin komo tarea pa entretené nos muchanan ku kanto, baile, kenshi i músika. Ku esaki nan ta demostrá diferente talento ku nan tin i no ta aparentá komo esun bobo. Pues debidamente Komishon Sanikolas a trese kambionan pa lòs e fiesta aki for di esun original ku nos a importá hopi aña pasá. Awor el a bira nos fiesta ku nos a adaptá, i e ta forma parti di nos kultura. E mucha ku ta gosa di e fiesta aki, no ta para ketu na ningun kolo den sentido di rasismo. Mas bien nan ta disfrutá di e alegria ku e fiesta ta trese i ta konsiente ku bon komportashon semper lo keda premiá. Tambe e fiesta aki ta enkurashá otro muchanan pa nan komportashon ta mihó.
Pa loke ta trate e aña aki, djasabra 23 di novèmber ta e dia ku Sanikolas lo yega Boneiru huntu ku mas di 40 pit. 10’or di mainta e toubot di KTK i diferente yate lo mara na waf Chicu Mercelina.
Diputado Nina den Heyer kompaña pa Miss Tourism 2019 Rayshantaly Coffie i LITO, e amiguitu spardó di tur mucha, lo yama Sanikolas i su pitnan bon bini i gradisí nan pa tei un aña mas aki na Boneiru. Despues di baha for di waf, Sanikolas i su ayudantenan ta sigui den un parada rumbo pa e lugá di stashoná outo patras di Misa San Bernardo, kaminda e selebrashon grandi ta tuma lugá.
Durante e parada, animashon lo ta na enkargo di grupo di brasbènt di mucha ‘Casa De Musica’, i grupo di brasbènt di pitnan.
Ora Sanikolas i su pitnan yega na e sitio di e aktividat, lo tin un tremendo show hinká den otro bou di kordinashon di Kalvin Thielman i Pito Agostien. Diferente talento di nos pitnan lo bini dilanti. Mas aleu lo tin presentashon di grupo di baile ‘Dreamgirlsz’, DC Rappers i Majoretten Korps Le Magnifique. For di 8’or di mainta por yega na e sitio, kaminda ta bai tin diferente aktividat pa muchanan. Kos pa kome i bebe, bounser, pinta kara i hopi mas. Te ahinda mayornan por manda nòmber di e yu ku hasi aña riba e fecha ku Sanikolas ta yega Boneiru, i e yu lo risibí un regalo riba esenario. Mayornan por tuma kontakto ku e organisashon pa medio di ‘Facebook’ bou di e página ‘Komishon Sanikolas Boneiru’.
Na final di e aktividat, Sanikolas i su pitnan lo drenta e diferente vehikulonan. Nan lo bishitá nos grandinan na Kas di Kuido i lo pasa den algun bario di Boneiru. E dia siguiente, djadumingu 24 di novèmber Sanikolas ta di bishita na Rincon riba plenchi di Fundashon Cocari. E aktividat ta kuminsá 1’or di mèrdia i ta terminá 6’or di atardi. Sanikolas lo ta presente entre 3’or pa 5’or di atardi na e sitio. Esnan ku no logra topa ku Sanikolas e dia anterior, por topa nan djadumingu den e bario di Rincon.
Un biaha mas e fiesta aki ta posibel danki na kada un spònser ku ta sostené e fiesta aki. E aña aki tambe e lista ta largu ya komo ku kada un su aporte sea grandi òf chikí ta di apresiá. Maduro & Curiels Bank Bonaire NV, Gobiernu di Boneiru, KTK Tugs, Jong Bonaire, Telbo NV, Silfam Cargo, Selibon NV, Aqua Adventure, Cruise Rental Bonaire, Avis Carrental, Stone Crusher, Fundashon Cocari, Fiesta Tours Bonaire, NOSTV, Artes Piedras BV, Top1Toys, Shoco Sabi, Jalvicar Carrental, Sektor di Kultura Arte i Literatura, Massive Production, Dichiri Services, Mac Enterprices, Havenkantoor, Kuerpo polisial, medionan di komunikashon i tur boluntario.


text:
Kralendijk, 6 di sèptèmber 2021 – Mirando e diskushonnan ku a lanta na momento ku a sali un publikashon ku lo bai tin un presentashon di Himno di Boneiru den un estilo nobo i tambe e reakshon ku a bin di parti di diputado den Heyer i esnan enbolbí den e Himno, konsehal Daisy Coffiedi Frakshon Coffie a opta pa laga Dia di Boneiru i Konmemorashon di 70 aña di instalashon di e promé Konseho Insular den Antia na 1951 tuma lugá, promé ku el a trese su punto di bista dilanti. Daisy Coffie: ‘Nos himno ta un herensia kultural intangibel ku ta gosa di protekshon di UNESCO ya ku e ta pertenesé na pueblo boneriano. Ta pueblo boneriano ta e úniko i solo doño di herensianan kultural i ta e úniko ku por duna aprobashon pa mishi ku esakinan. Den kaso di e himno tin kosnan ku no a kana korekto, esta di akuerdo ku e proseduranan ku mester a sigui. I den e kaso aki e dicho ku e meta ta santifiká e formanan no ta bálido. E intenshon por ta bon i hasta di aploudí pero esei no ta kita ku mester a kana e kamindanan korekto i usa e proseduranan ku ta ser preskribí. Sigur si e inisiativa a sali for òf a keda tumá over dor di gobièrnu di Boneiru ku ta un instansia ofisial.’
Partisipashon aktivo demokrátiko di pueblo
‘Na mi humilde opinion, e inisiativa mester a bira un tópiko di diskushon i konsulta nashonal, esta di pueblo. Por a hasi esaki na diferente manera, entre otro dor di un enkuesta òf dor di enkuentronan popular den tur bario di Boneiru i asina garantisá un partisipashon aktivo demokrátiko di henter e pueblo. Por a tres’é tambe na diskushon den Konseho Insular, kual ta e órgano ku legítimamente ta representá e pueblo boneriano den su totalidat. Pa loke ta e produkto ku kier a logra mester a duna partisipashon amplio na e profeshonalnan di nos komunidat den kanto i músika pa inskribí nan ideanan i asina evitá ku e eskoho ta unu arbitrario i ku a lanta e aparensia ku a duna preferensia na un sierto grupo i a ekskluí otronan. E forma ideal lo tabata pa a organisá un kompetensia, meskos ku a hasi tempu di diseño pa nos bandera, instalá un kuerpo di hurado ku kriterionan bon definí pa asina yega den un forma ophetivo na e eskoho di e produkto final,’ segun konsehal Daisy Coffie.
Trankilidat, pas i harmonia
Mas aleu sra. Coffie ta trese dilanti ku un gobièrnu no ta traha ku “sorpresa”, un gobièrnu ta traha ku transparensiadi su maneho pa asina e ta komprendibel na promé lugá i e ta haña apoyo i sosten mayoritario di e pueblo. Un gobièrnu ta traha ku e prinsipio di trata tur hende igual i ta duna igual oportunidat pa asina no krea ningun impreshon di ta partidario. Den esaki e dos prinsipionan aki, esta transparensia i trato igual ta karga BON GOBERNASHON, algu ku ta di vital importansia pa krea, fortifiká i konservá KONFIANSA den gobernashon. ‘Lechi plamá no por ser rekohé mas. Sinembargo por korigí si loke a bai robes. E himno riba mesa awor mester ta un di e produktonan presentá den e kuadro di renobá nos himno. Na mi opinion lo mester a habri posibilidat pa mas inskripshon i logra un produkto kargá pa henter nos komunidat. Aktualmente ta manera e diputado mes a trese dilanti:en bes ku NOS HIMNO, igual ku nos bandera i eskudo i otro herensianan kultural mester ta símbolonan di UNION di nos pueblo, ela trese divishon. I esei hamas i nunka no por tabata e intenshon. “Lo cortes no quita lo valiente”. Awor ta na e diputado i Kolegio Ehekutivo pa tuma e mihó pasonan pa koregí e situashon mas rápido posibel i trese trankilidat, pas i harmonia bèk. Si no kada biaha ku e “himno nobo” zona, pa bunita ku e ta, lo tin grupo ku no ta satisfecho, no kisas pa e nivel profeshonal di e himno, sino simplemente pa e sintimentu ku nan a keda ekskluí for di algu ku ta di nan tambe.’


text:
George Maduro a nase dia 15 di yüli 1916 na Willemstad (Kòrsou) i a bai studia Lei na Leiden, na edat di 18 aña. Durante di di Dos Guera Mundial el a drenta Kabayeria hulandes komo ofisial di reserva. Den e Dianan di Mei 1940 el a dirigí, na un manera heroiko, un atake riba villa Leeuwenburg (awendia Kas Dorrepaal) na Rijswijk. “Ku masha hopi balentia na kabes di dos grupo el a krusa e brùg riba riu de Vliet bou di tiroteo enemigu ku mitrayùr, personalmente a guia e atake riba e punto di sosten reforsá ( villa “Leeuwenburg” ) i asalt’é komo esun di promé, ei a kibra e oposishon i a hasi e invasornan prizoneronan di guera.” Dia 9 di mei 1946 a kondekorá George Maduro póstumo komo Kabayero di 4 rango di Militarie Willems-Orde, komo ku el a distinguí su mes ku e asalto na Rijswijk den e Dianan di Mei. E ta e úniko hulandes di desendensia antiano ku a yega na risibí e kondekorashon akí.
Na 1943 nan a detené George na e frontera entre Bélgika i Fransia i nan a enkarsel’é na Saarbrücken, Alemania. E tabata enkurashá e otro prizoneronan ku su palabranan i e tabata hasta papia ku e wardadónan di prezu pa konvensé nan ku Nazismo ta robes. “E tabata e héroe di e guèn’, un ko-prizonero a konta di dje. Na novèmber 1944, mei aña promé ku fin di di Dos Guera Mundial, a trasladá George pa kampo di konsentrashon Dachau. Djis promé ku liberashon, dia 8 di febrüari 1945, el a fayesé einan, na tífùs di mancha.
Mayornan di George tabata ke pa nòmber di George sigui biba. Nan a dona e montante pa inisiá konstrukshon di Madurodam. Un “monumento bibu” na memoria di George ku, segun e palabranan di fundadó Bep Boon-van der Starp, “lo duna miles di hende plaser”. Madurodam a krese bira un ikono internashonal ku, for di dia di su apertura na 1952, a hala kasi 60 mion bishitante di rònt mundu.


text:
Kódigo di ámtenar
Kódigo di komportashon general
Polítiko i ámtenarnan tin un funshon di ehèmpel den komunidat. For di nan funshon, pero tambe komo siudadano, nan ta tene nan mes na e kódigo di komportashon general aki bou (kódigo di integridat).
1. Integridat
Aktua a base di honestidat, transparensia i konforme lei i reglanan, kaminda ta evitá kada forma di konflikto di interes.
2. Responsabilidat
Karga responsabilidat di su propio akshonnan ku respekto su mes i otronan
3. Rèspèt
Respetá derechonan fundamental di bo próhimo i pará habrí pa su opinion i huisionan.
4. Disiplina
Sea servisial pa komunidat, ehersé bo propio debernan den forma apropiá i segun regla i mustra otronan tambe, unda ta nesesario, riba nan debernan.
5. Koperashon
Koperá ku otro na interes di komunidat i pais i en partikular sali na interes di esnan mas débil den komunidat.
6. Aktitut habrí
Pará habrí pa idea i opinionnan nobo ku por ta benefisioso pa komunidat.


text:
Comision ta evalua cambionan den sistema parlamentario Hulandes
Resumen di e seis puntonan di enfoke
Representacion
E preguntanan principal cu lo wordo investiga pa loke ta trata representacion ta si e pueblo Hulandes ta sinti cu nan ta bon representa den e parlamentonan (Eerste Kamer y Tweede kamer) y si nan por confia cu nan interesnan ta wordo sirbi.
E rol di partidonan politico
Segun e comision, partidonan politico ta esnan cu ta ‘conecta’ e pueblo cu politica, pero nan ta perdiendo influencia. Nan rol den trece temanan dilanti den comunidad a disminui, lagando un bashi. Di esnan cu derecho di voto, 2,3% ta miembro di un partido politico y for di e grupo aki mayoria candidato ta wordo selecta. E comision ta considera esaki un porcentahe abou.
Formacion di gabinete y sistema electoral
E comision ta remarca cu e pueblo votado ta eligi parlamentario, pero no un gabinete. Sugerencianan conoci manera un eleccion pa eligi un minister-president of un formador, cu ta duna votado mas influencia riba formacion di un gabinete, lo wordo (re-)evalua.
E comision tambe ta di opinion cu formacion di gabinete ta tuma mucho tempo y no ta suficiente transparente.
Proteccion di democracia
Presidente di e comision, Johan Remkes, a menciona specificamente e influencia di intrumentonan digital cu por influencia eleccion. Esaki ta algo cu ta wordo investiga na diferente pais despues di indicacionnan cu eleccionnan a wordo influencia pa medio di social media, big data y micro targeting. E comision lo investiga si por proteha e democracia Hulandes contra e influencianan aki y tambe otro desaroyonan (no digital) cu por pone un democracia den peliger.
Poder di gobierno nacional
Mientras cu mas decision cu tawata cay bou di gobierno (y parlamentonan) nacional awo ta tarea di gobierno riba nivel di provincia y municipio, pueblo keto bay ta enfoca hopi mas riba politica nacional. E influencia di Union Europeo tambe a trece un ‘shift’ di cierto decision for di gobierno nacional pa Union Europeo. E decisionnan aki ta afecta e ciudadano. E comision lo investiga con e parlamentonan Hulandes ta anda cu e situacionnan aki.
Sistema bicameral, referendum y juez constitucional
E hecho cu Hulanda tin un sistema bicameral (dos parlamento) por complica e proceso di legislacion. Por ehempel, e gabinete na mando no semper por conta riba un mayoria den ambos parlamento (Eerste Kamer y Tweede Kamer).
Eerste Kamer ta asumi un rol di controla si leynan ta cuadra cu constitucion, algo cu juez no por haci den e sistema Hulandes. E comision lo evalua di duna juez e posibilidad aki.
Un otro mecanismo corectivo riba e proceso legislativo ta e posibilidad di referendum corectivo. Durante e conferencia di prensa sr. Remkes a laga sa cu tin bastante sosten den comunidad Hulandes pa referendum y e comision lo investiga e posibilidadnan.
Mientrastanto e plan di gobernacion di gabinete Rutte III ta menciona eliminacion di e ley di referendum consultativo cu ta na vigor actualmente. Ironicamente, si gabinete Rutte III purba elimina e ley aki, pueblo lo por inicia un referendum consultativo contra eliminacion di e ley di referendum consultativo.
Staatscommissie parlementair stelsel a haya te fin di 2018 pa presenta nan rapport final.
No ta prome biaha
No ta prome biaha cu ta haci investigacion y intento pa trece cambio den e democracia parlamentario Hulandes. E hecho cu otro intentonan no tawata exitoso ta indica cu trece cambionan substancial den un democracia y sistema electoral no ta facil. Na mesun momento e cantidad di intentonan ta duna indicacion cu continuamente no tur hende ta satisfecho cu e sistema actual.
Aruba
Ta interesante pa Aruba sigui e desaroyonan democratico y constitucional paden y pafo di reino Hulandes. Por ehempel, Sint Maarten ta e unico pais den reino Hulandes cu un corte constitucional, cual ta algo cu por percura pa mas checks and balances den un pais. E hecho cu Hulanda a y ta evalua cambionan den un sistema cu Aruba (y ex-Antiyas) pa gran parti a copy/paste tambe ta un motibo pa pone atencion. Pero e idea no mester ta pa copy/paste cambionan cu Hulanda of otro pais ta implementa sin mas. Ta importante pa tene cuenta cu tur aspecto cu ta haci Aruba diferente y ta haci cu algo cu ta bon pa (por ehempel) Hulanda no necesariamente ta bon pa Aruba. Factornan manera e tamaño di nos poblacion, cultura y desaroyonan politico, y e deseonan di e pueblo di Aruba, por diferencia e rekisitonan pa nos democracia.
Expresionnan haci den e articulo aki no necesariamente ta refleha opinion di ArenaPoliti.co


text:
Mishon ta e ministerio di iglesia den kua e ta proklamá e Evangelio di salbashon na humanidat. E evangelio di salbashon ta e bèrdat ku tur hende ku pone nan fe den e persona di Hesus komo e Mesias, e Salbador di mundu i den Su sakrifisio supstituto riba e krus, ta haña salbashon di nan alma. E tarea aki ta pa tur kristian i tur iglesia kumpli ku n’e pa ku tur hende, tantu den nos propio pais komo internashonalmente.
Nos a resumí nos mishon den e siguiente frase:
“Huntu impaktá mundu ku e grasia di Dios kompleto”


text:
Orashon djadumingu 1 di yanüari 2017
Orashon djadumingu 1 di yanüari 2017
Nan a bai lihé i a haña Maria, Hosé i e yu. E yu tabata drumí den un pesebre. Ora nan a mir’É, nan a konta loke e angel a bisa nan di djE. Tur hende ku a tende loke e wardadónan a konta, a keda asombrá. Maria a warda tur loke e angel a bisa den su kurason i a meditá riba dje. Ora e wardadónan a bai bèk, nan a glorifiká i alabá Dios pa tur loke nan a tende i mira; tur kos a sosodé manera e angel a bisa nan. Riba e di ocho dia, ora e momento pa sirkunsidá e yu a yega, nan a yam’É Hesus, e nòmber ku e angel a dun’É promé ku su mama sali na estado di djE.
Lukas 2:16-21